
1. Služobný predpis hlavného služobného úradu č. 19/2024 o zriadení vojenského vyznamenania Pamätná medaila k 80. výročiu Slovenského národného povstania a skončenia druhej svetovej vojny

HLAVNÝ SLUŽOBNÝ ÚRAD
19
S L U Ž O B N Ý   P R E D P I S

z 20. marca 2024
o zriadení vojenského vyznamenania

Pamätná medaila k 80. výročiu Slovenského národného povstania
a skončenia druhej svetovej vojny
Podľa § 154 ods. 3 zákona č. 281/2015 Z. z. o štátnej službe profesionálnych vojakov 
a o zmene a doplnení niektorých zákonov v znení neskorších predpisov (ďalej len „zákon“) sa ustanovuje:
Čl. 1

Základné ustanovenia

(1) Zriaďujem vojenské vyznamenanie Pamätná medaila k 80. výročiu Slovenského národného povstania a skončenia druhej svetovej vojny (ďalej len „pamätná medaila“).
(2) Pamätnú medailu zriaďujem na ocenenie
a)
záslužného činu počas účasti v národnom boji za oslobodenie,
b)
v oblasti udržiavania a rozvoja tradícií spojených s národným bojom za oslobodenie pri výkone štátnej služby alebo spolupráce s ozbrojenými silami Slovenskej republiky.
(3) Pamätná medaila nemá stupne.
(4) Popis pamätnej medaily je uvedený v prílohe č. 1 k tomuto služobnému predpisu.

(5) Vzor pamätnej medaily je uvedený v prílohe č. 2 k tomuto služobnému predpisu.
(6) Vzor rozety k pamätnej medaile je uvedený v prílohe č. 3 k tomuto služobnému predpisu.
Čl. 2

Podmienky udelenia pamätnej medaily
(1) Pamätnú medailu možno udeliť
a)
účastníkovi národného boja za oslobodenie, 
)

b)
profesionálnemu vojakovi podľa čl. 1 ods. 2 písm. b),
c)
príslušníkovi ozbrojených síl cudzieho štátu podľa čl. 1 ods. 2 písm. b),

d)
kolektívu osôb podľa čl. 1 ods. 2 písm. b),
e)
štátnemu občanovi Slovenskej republiky podľa čl. 1 ods. 2 písm. b),
f)
cudzincovi.
(2) Pamätnú medailu možno udeliť na návrh generálneho riaditeľa sekcie ľudských zdrojov Ministerstva obrany Slovenskej republiky, vedúceho služobného úradu (§ 7 zákona) alebo veliteľa (§ 8 zákona).
(3) Pamätnú medailu možno udeliť aj bez návrhu uvedeného v odseku 2.
(4) Pamätnú medailu môže udeliť
a) minister obrany Slovenskej republiky,
b) štátny tajomník Ministerstva obrany Slovenskej republiky,
c) náčelník Generálneho štábu ozbrojených síl Slovenskej republiky profesionálnym vojakom ozbrojených síl Slovenskej republiky.
(5) Pamätná medaila sa udeľuje písomným vojenským rozkazom.
(6) Pamätná medaila udelená in memoriam sa odovzdáva pozostalým.

(7) Pri udelení pamätnej medaily sa zároveň odovzdáva doklad o jej udelení. Vzor do-kladu o udelení pamätnej medaily je uvedený v prílohách č. 4 až 6 k tomuto služobnému predpisu.
Čl. 3

Účinnosť

Tento služobný predpis nadobudne účinnosť odo dňa vyhlásenia vo Vestníku Minister-stva obrany Slovenskej republiky.

Robert   K A L I Ň Á K   v. r.
podpredseda vlády Slovenskej republiky

a minister
Č. SEĽUZ-94-15/2024
Príloha č. 1

k služobnému predpisu č. 19/2024
POPIS PAMÄTNEJ MEDAILY
1. Lícna strana – v dominantnej časti kruhovej kompozície je vyobrazený reliéf Pamätníka SNP 
v Banskej Bystrici, ktorý predstavuje symbol Slovenského národného povstania. Nad pamätníkom je umiestnená číslica 80. V spodnej časti pod pamätníkom sú letopočty 1944 a 1945 spájajúce sa so Slovenským národným povstaním a so skončením druhej svetovej vojny. Po obvode je v kruhopise veľkým písmom text VÝROČIE SLOVENSKÉHO NÁRODNÉHO POVSTANIA A SKONČENIA DRUHEJ SVETOVEJ VOJNY. Po obvode vonkajšej strany medaily je v plastickej forme lem široký 1 mm.
2. Rubová strana – tvorí ju v strede plochy umiestnený znak Ministerstva obrany Slovenskej republiky bez textu na stuhách a v kruhopise veľkým písmom nápis MINISTERSTVO OBRANY SLOVENSKEJ REPUBLIKY. V dolnej časti medzikružia je miesto na matričné číslo. Po obvode vonkajšej strany medaily je v plastickej forme lem široký 1 mm.
3. Stuha je červeno-bielo-červeno-bielo-červeno-bielo-červeno-bielo-červeno-bielo-červeno-
-bielo-červeno-bielo-červeno-bielo-červená, šírka jednotlivých pruhov je 4-2-2-2-2-2-2-2-2-2-2-2-2-2-2-2-
-4 mm, šírka stuhy je 38 mm, dĺžka stuhy je 64 mm.
4. Stužka zodpovedá usporiadaniu farieb stuhy, jej šírka je 38 mm a výška je 11 mm.
5. Rozeta má tvar kruhu a zodpovedá farebnej kombinácii prevlečenej stuhy, jej priemer je 10 mm a jej výška je 5 mm. Priemer pripínacieho mechanizmu je 8 mm, výška je 5 mm a dĺžka pripínacej ihlice je 8 mm.
6. Pamätná medaila má kruhový tvar, je obojstranná a jej priemer je 35 mm. Pamätná medaila je vyrobená z kovu striebornej farby.
Príloha č. 2

k služobnému predpisu č. 19/2024
Vzor PamätNEJ MEDAILY

Príloha č. 3
k služobnému predpisu č. 19/2024
Vzor ROZETY K PamätnEJ MEDAILE

Príloha č. 4
k služobnému predpisu č. 19/2024
Vzor dokladu o udelení PamätnEJ MEDAILY
ministrom obrany
slovenskej republiky

Príloha č. 5
k služobnému predpisu č. 19/2024
Vzor dokladu o udelení PamätnEJ MEDAILY

Štátnym tajomníkom
ministerstva obrany slovenskej republiky

Príloha č. 6
k služobnému predpisu č. 19/2024
Vzor dokladu o udelení PamätnEJ MEDAILY

náčelníkOM Generálneho štábu
ozbrojených síl Slovenskej republiky

�)	§ 1 ods. 1 zákona č. 255/1946 Zb. o príslušnících československé armády v zahraničí a o některých jiných účastnících národního boje za osvobodzení v znení zákona č. 101/1964 Zb.





